LV Eiropas Savienības Oficiālais Vēstnesis C 140/29

Pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

2013/C 140/13

Šī publikācija dod tiesības izteikt iebildumus pret pieteikumu atbilstīgi Eiropas Parlamenta un Padomes Regulas (ES) Nr. 1151/2012 51. pantam.

GROZĪJUMU PIETEIKUMS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1)

GROZĪJUMU PIETEIKUMS SASKAŅĀ AR 9. PANTU

“HUILE ESSENTIELLE DE LAVANDE DE HAUTE-PROVENCE”/“ESSENCE DE LAVANDE DE HAUTE-PROVENCE”

EK Nr.: FR-PDO-0217-0141-20.10.2011

AĢIN ( ) ACVN ( X )

1. Produkta specifikācijas nodaļa, kurā izdarīti grozījumi

— ☒ Produkta nosaukums — ☒ Produkta apraksts — ☒ Ģeogrāfiskais apgabals —  Izcelsmes apliecinājums — ☒ Ražošanas metode — ☒ Saikne — ☒ Marķējums — ☒ Valsts prasības — ☒ Citur (atsauces attiecībā uz pieteikuma iesniedzēju grupas un kontroles struktūras kontaktinformāciju)

2. Grozījuma(-u) veids

—  Grozījumi vienotajā dokumentā vai kopsavilkuma lapā — ☒ Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums —  Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi —  Pagaidu grozījumi specifikācijā, kas saistīti ar valsts iestāžu noteikto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts)

3. Grozījums(-i)

3.1. Nodaļa “Produkta nosaukums”

Atbilstīgi iepriekšējās specifikācijas punktam “Nosaukums” nosaukums ir: “Huile essentielle de lavande de Haute-Provence”/“Essence de lavande de Haute Provence”

3.2. Nodaļa “Produkta apraksts”

Produkta apraksts tika papildināts ar noteikumiem, kuri paredzēti valsts tiesību aktos, ar kuriem tiek definēts aizsargātais cilmes vietas nosaukums “Huile essentielle de lavande de Haute-Provence” un jo īpaši šā nosaukuma produkta ķīmiskās īpašības.

Turklāt iesniedzēju grupa vēlas ieviest 4 ķīmisko parametru izmaiņas, jo gadu gaitā tā konstatē to izmaiņas, kas saistītas ar globālo sasilšanu. Šī globālā sasilšana izraisa ziedu ķīmiskā sastāva izmaiņas siltākās un sausākās vasarās, kā arī tādu cikāžu parādīšanos, kuras izraisa strauju auga iznīkšanu. Attiecīgajiem 4 kritērijiem iesniedzēju grupa ierosina šādas izmaiņas:

— oktanonam-3 svārstību robežas: no “0,7 līdz 2” uz “0,5 līdz 2”,

— α-terpineolam no: < 0,5 līdz α-terpineolam ≤ 0,7,

— cis-ß-ocimēna attiecībai pret trans-ß-ocimēnu: no “1,2 līdz 2,7” uz “1,05 līdz 2,7”,

— trans-ß-ocimēna attiecībai pret oktanonu-3: no “1,4 līdz 7” uz “1,4 līdz 9”;

produkta apraksts tiek grozīts šādi:

“(…) “Huile essentielle de lavande de Haute-Provence”/“Essence de lavande de Haute-Provence” jāatbilst šādām ķīmiskajām īpašībām:

skābes skaitlis: < 1,0,

cineols 1,8: 0,2 līdz 1,0,

cis-ß-ocimēns: 3,0 līdz 9,0,

trans-ß-ocimēns: 2,2 līdz 4,9,

oktamons-3: 0,5 līdz 2,0,

kampars: < 0,5,

linalools: < 36,

terpinēns -1 –ol-4: 2,5 līdz 5,5,

lavandulilacetāts: > 2,5,

lavandulols: > 0,5,

α-terpineols: ≤ 0,7,

cis-ß-ocimēna attiecība pret trans-ß-ocimēnu: 1,05 līdz 2,7,

trans-ß-ocimēna attiecība pret oktanonu-3: 1,4 līdz 9,

linalola + linalilacetāta attiecība pret lavandulola + lavanduliacetātu: 12 līdz 18.

Tādas novākšanas kampaņas laikā, kad ir īpaši laikapstākļi, atkāpes no iepriekš minētajiem kritērijiem pieļaujamas ar Izcelsmes un kvalitātes valsts institūta (INAO) direktora lēmumu pēc pieteikuma iesniedzēju grupas atzinuma saņemšanas. Šīs atkāpes nedrīkst pārsniegt šādas vērtības:

skābes skaitlis: < 1,2,

cineols 1,8: 0,1 līdz 1,5,

cis-ß-ocimēns: 2,5 līdz 10,

trans-ß-ocimēns: 1,5 līdz 6,

oktanons-3: 0,3 līdz 2,0,

kampars: < 0,55,

linalools: < 38,

terpinēns -1 –ol-4: 1,5 līdz 6,

lavandulilacetāts: > 2,

lavandulols: > 0,4,

α-terpineols: < 0,8,

cis-ß-ocimēna attiecība pret trans-ß-ocimēnu: 0,9 līdz 2,7,

trans-ß-ocimēna attiecība pret oktanonu-3: 1,4 līdz 10,

linaloola + linalilacetāta/lavandulola + lavanduliacetāta attiecība: 10 līdz 20.”

3.3. Nodaļa “Ģeogrāfiskā apgabala definīcija”

Ir precizēti tie posmi, kuriem jānorit ar šo nosaukumu apzīmētā produkta ražošanas ģeogrāfiskajā apgabalā: lavandas jāievāc un jādestilē ar šo nosaukumu apzīmētā produkta ražošanas ģeogrāfiskajā apgabalā.

Skaidrības un precizitātes labad ir iekļauts to pašvaldību saraksts, kas sniegts kontrolētā cilmes vietas nosaukuma “Huile essentielle de lavande de Haute-Provence” Atzīšanas dekrētā.

Ir atļaujamas šādas atkāpes:

“Izcelsmes un kvalitātes valsts institūta (INAO) Lauksaimniecības un pārtikas produktu komiteja var atļaut atkāpes no 800 metru minimālā augstuma virs jūras līmeņa pēc šīs komitejas norīkotu ekspertu komisijas atzinuma saņemšanas. Šīs atkāpes nevar attiecināt uz zemes gabaliem, kuri atrodas līdz 600 metru augstumam virs jūras līmeņa.”

3.4. Nodaļa “Ražošanas metode”

Ir iekļauts precizējums attiecībā uz tādu stādu iegūšanas metodi, kuri tiek pavairoti tikai ar sēklām. Šis noteikums pārņemts no kontrolētā cilmes vietas nosaukuma “Huile essentielle de lavande de Haute-Provence” Atzīšanas dekrēta.

3.5. Nodaļa “Saikne ar ģeogrāfisko apgabalu”

Šī nodaļa pārrakstīta, lai raksturotu ģeogrāfiskā apgabala specifiku, produkta sevišķās īpašības un saikni ar ģeogrāfisko apgabalu. Šī nodaļa iekļauta saskaņā ar Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību.

3.6. Nodaļa “Atsauces par kontroles struktūrām” un “Pieteikuma iesniedzēja grupa”

Ir atjaunināta kontaktinformācija par oficiālajām pārbaudes struktūrām un pieteikumu iesniedzējām grupām.

3.7. Nodaļa ”Marķēšana”

Noteikumi par marķēšanu ir grozīti, lai ieviestu pienākumu uz marķējuma norādīt Eiropas Savienības ACVN simbolu.

3.8. Nodaļa “Valsts prasības”

Atbilstīgi kontroles sistēmas reformai valstī specifikācija ir papildināta ar tabulu, kurā norādīti galvenie pārbaudāmie punkti un to vērtēšanas metode.

VIENOTAIS DOKUMENTS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2)

“HUILE ESSENTIELLE DE LAVANDE DE HAUTE-PROVENCE”/“ESSENCE DE LAVANDE DE HAUTE-PROVENCE”

EK Nr.: FR-PDO-0217-0141-20.10.2011

AĢIN ( ) ACVN ( X )

1. Nosaukums

“Huile essentielle de lavande de Haute-Provence”/“Essence de lavande de Haute-Provence”

2. Dalībvalsts vai trešā valsts

Francija

3. Lauksaimniecības produkta vai pārtikas produkta apraksts

3.1. Produkta veids

3.2. grupa: Ēteriskās eļļas

3.2. Produkta apraksts, uz kuru attiecas 1. punktā minētais nosaukums

“Huile essentielle de lavande de Haute-Provence”/“Essence de lavande de Haute-Provence”ir šķidrums, kas iegūts no Lavandula angustifolia P. Miller ziedkopām, tās destilējot ar ūdens tvaiku. Plantāciju veido tikai no vietējas izcelsmes stādu populācijas, kuri pavairoti tikai ar sēklām. Klonētu augu plantācijas, veģetatīvi pavairotas un no klonu sēklām veidotas plantācijas ir izslēgtas. “Huile essentielle de lavande de Haute-Provence” ir produkts, kurš visbiežāk ir starpprodukts, ko izmanto galvenokārt parfimērijā, bet arī farmācijā un aromaterapijā. “Huile essentielle de lavande de Haute-Provence”/“Essence de lavande de Haute-Provence” jāabilst šādām ķīmiskajām īpašībām, kas noteiktas ar hromatogrāfijas metodi:

skābes skaitlis: < 1,0,

cineols 1,8: 0,2 līdz 1,0,

cis-ß-ocimēns: 3,0 līdz 9,0,

trans-ß-ocimēns: 2,2 līdz 4,9,

oktanons-3: 0,5 līdz 2,0,

kampars: < 0,5,

linalools: < 36,

terpinēns -1-ol-4: 2,5 līdz 5,5,

lavandulilacetāts: > 2,5,

lavandulols: > 0,5,

α –terpineols: < 0,7,

cis-ß-ocimēna attiecība pret trans-ß-ocimēnu: 1,05 līdz 2,7,

trans-ß-ocimēna attiecība pret oktanonu-3: 1,4 līdz 9,

linaloola + linalilacetāta attiecība pret lavandulolu + lavanduliacetātu: 12 līdz 18.

Tādas novākšanas kampaņās laikā, kad ir īpaši laika apstākļi, atkāpes no iepriekš minētajiem kritērijiem pieļaujamas ar Izcelsmes un kvalitātes valsts institūta (INAO) direktora lēmumu pēc pieprasījuma iesniedzēju grupas atzinuma saņemšanas. Šīs atkāpes nedrīkst pārsniegt šādas vērtības:

skābes skaitlis: < 1,2,

cineols 1,8: 0,1 līdz 1,5,

cis-ß-ocimēns: 2,5 līdz 10,

trans-ß-ocimēns: 1,5 līdz 6,

oktanons-3: 0,3 līdz 2,0,

kampars: < 0,55,

linalools: < 38,

terpinēns -1-ol-4: 1,5 līdz 6,

lavandulilacetāts: > 2,

lavandulols: > 0,4,

ά -terpineols: < 0,8,

cis-ß-ocimēna attiecība pret trans-ß-ocimēnu: 0,9 līdz 2,7,

trans-ß-ocimēna attiecība pret oktanonu-3: 1,4 līdz 10,

linaloola + linalilacetāta attiecība pret lavandulolu + lavanduliacetātu: 10 līdz 20.

3.3. Izejvielas (tikai pārstrādātiem produktiem)

—

3.4. Dzīvnieku barība (tikai dzīvnieku izcelsmes produktiem)

—

3.5. Īpaši ražošanas posmi, kas jāveic noteiktajā ģeogrāfiskajā apgabalā

Lavandas tiek audzētas un destilētas ģeogrāfiskajā apgabalā.

3.6. Īpaši noteikumi griešanai, rīvēšanai, iepakošanai u. c.

—

3.7. Īpaši noteikumi marķēšanai

Cilmes vietas nosaukumam un Eiropas Savienības ACVN simbolam jābūt skaidri norādītam uz visa tā iepakojuma, kurš laists tirgū ar cilmes vietas nosaukumu “Huile essentielle de lavande de Haute-Provence”/“Essence de lavande de Haute-Provence”.

4. Precīza ģeogrāfiskā apgabala definīcija

“Huile essentielle de lavande de Haute-Provence”/“Essence de lavande de Haute-Provence” ģeogrāfiskajā apgabalā iekļauti šādi četri departamenti: Augšprovansas Alpu (Alpes-de-Haute-Provence), Augšalpu (Hautes-Alpes), Dromas (Drôme) un Voklīzas (Vaucluse) departaments. To veido 283 pašvaldību teritorija. Kritērijos, kuri izmantoti šā ģeogrāfiskā apgabala noteikšanai, ņemti vērā gan dabas vidi veidojoši elementi, kuri piemēroti ar lavandu saistītajām ekoloģiskajām prasībām, gan ar cilvēka darbību saistīti faktori “Huile essentielle de lavande de Haute-Provence”/“Essence de lavande de Haute-Provence” ražošanā.

Ražošanas ģeogrāfisko apgabalu veido:

a) šādu pašvaldību teritorijas: Augšprovansas Alpu departamentā: Allons, Angles, Annot, Archail, Aubignosc, Authon, Banon, Barles, Barrême, Bayons, Beaujeu, Bellafaire, Beynes, Blégiers, Blieux, Braux, Le Brusquet, Le Caire, Castellane, Le Castellard-Mélan, Castellet-les-Sausses, Val-de-Chalvagne, Châteaufort, Châteauneuf-Miravail, Châteauneuf-Val-Saint-Donat, Chaudon-Norante, Clamensane, Clumane, Cruis, Curel, Demandolx, Digne-les-Bains, Draix, Entrages, Entrevaux, Faucon-du-Caire, Le Fugeret, La Garde, Gigors, Hautes-Duyes, L'Hospitalet, La Javie, Lambruisse, Lardiers, Majastres, Mallefougasse-Augès, Marcoux, Méailles, Montsalier, Moriez, La Motte-du-Caire, Moustiers-Sainte-Marie, La Mure-Argens, Nibles, Noyers-sur-Jabron, Les Omergues, Ongles, La Palud-sur-Verdon, Peipin, Peyroules, Piegut, Prads-Haute-Bleone, Redortiers, Revest-du-Bion, La Robine-sur-Galabre, La Rochegiron, La Rochette, Rougon, Saint-André-les-Alpes, Saint-Benoît, Saint-Etienne-les-Orgues, Saint-Geniez, Saint-Jacques, Saint-Julien-du-Verdon, Saint-Lions, Saint-Pierre, Saint-Vincent-sur-Jabron, Saumane, Sausses, Senez, Simiane-la-Rotonde, Soleilhas, Tartonne, Thoard, Thorame-Basse, Thorame-Haute, Turriers, Ubraye, Valavoire, Valbelle, Venterol, Vergons; Augšalpu departamentā: Antonaves, Aspremont, Aspres-sur-Buëch, Barcillonnette, Barret-le-Bas, La Bâtie-Montsaléon, La Beaume, Le Bersac, Bruis, Chabestan, Chanousse, Châteauneuf-de-Chabre, Châteauneuf-d'Oze, Eourres, L'Epine, Esparron, Espinasses, Etoile-Saint-Cyrice, La Faurie, Fouillouse, La Freissinouse, Furmeyer, Gap, La Haute-Beaume, Lardier-et-Valença, Manteyer, Mereuil, Montbrand, Montclus, Montjay, Montmaur, Montmorin, Montrond, Moydans, Neffes, Nossage-et-Bénévent, Orpierre, Oze, Pelleautier, La Piarre, Ribeyret, Ribiers, La Roche-des-Arnauds, Rosans, Saint-André-de-Rosans, Saint-Auban-d'Oze, Sainte-Colombe, Saint-Genis, Saint-Julien-en-Beauchêne, Sainte-Marie, Saint-Pierre-d'Argençon, Saint-Pierre-Avez, Le Saix, Salerans, Savournon, Serres, Sigottier, Sigoyer, Sorbiers, Théus, Trescléoux, Veynes, Vitrolles; Dromas departamentā: Arnayon, Arpavon, Aulan, Ballons, Barret-de-Lioure, La Bâtie-des-Fonds, Beaumont-en-Diois, Beaurières, Bellecombe-Tarendol, Bellegarde-en-Diois, Bésignan, Bonneval-en-Diois, Boulc, Bouvières, Chalançon, La Charce, Charens, Chaudebonne, Chauvac, Cornillac, Cornillon-sur-l'Oule, Establet, Eygalayes, Eyroles, Ferrassières, Glandage, Gumiane, Izon-la-Bruisse, Jonchères, Laborel, Lachau, Laux-Montaux, Lemps, Lesches-en-Diois, Mévouillon, Miscon, Montauban-sur-l'Ouvèze, Montaulieu, Montbrun-les-Bains, Montferrand-la-Fare, Montfroc, Montguers, Montjoux, Montréal-les-Sources, La Motte-Chalancon, Pelonne, Plaisians, Le Poët-en-Percip, Le Poët-Sigillat, Pommerol, Poyols, Les Prés, Reilhanette, Rémuzat, Rioms, Rochebrune, La Roche-sur-le-Buis, La Rochette-du-Buis, Rottier, Roussieux, Saint-Auban-sur-l'Ouvèze, Saint-Dizier-en-Diois, Sainte-Euphémie-sur-Ouvèze, Saint-Ferréol-Trente-Pas, Sainte-Jalle, Saint-May, Saint-Sauveur-Gouvernet, Séderon, Teyssières, Treschenu-Creyers, Valdrôme, Val-Maravel, Valouse, Verclause, Vercoiran, Vers-sur-Méouge, Vesc, Villebois-les-Pins, Villefranche-le-Château, Villeperdrix, Volvent; Voklīzas departamentā: Aurel, Lagarde-d'Apt, Monieux, Rustrel, Saint-Christol, Saint-Saturnin-d'Apt, Saint-Trinit, Sault, Savoillans, Villars. Šajās pašvaldībās cilmes vietas nosaukumu var attiecināt tikai uz tām plantācijām, kuras neatrodas zemāk par 800 metriem virs jūras līmeņa. Atkāpes no 800 metru minimālā augstuma virs jūras līmeņa pieļaujamas ar Izcelsmes un kvalitātes valsts institūta (INAO) valsts lauksaimniecības un pārtikas produktu komitejas atļauju, pēc šai nolūkā speciāli šīs komitejas norīkotas ekspertu grupas atzinuma saņemšanas. Šīs atkāpes nevar attiekties uz tādiem zemes gabaliem, kuri atrodas līdz 600 metru augstumam virs jūras līmeņa.

b) šādu pašvaldību teritorijas: Dromas departamentā: Aix-en-Diois, Aucelon, Aurel, Barnave, Barsac, Brette, Chamaloc, Chastel-Arnaud, Châtillon-en-Diois, La Chaudière, Die, Espenel, Eygluy-Escoulin, Laval-d'Aix, Luc-en-Diois, Marignac-en-Diois, Menglon, Molières-Glandaz, Montlaur-en-Diois, Montmaur-en-Diois, Pennes-le-Sec, Ponet-et-Saint-Auban, Pontaix, Pradelle, Recoubeau-Jansac, Rimon-et-Savel, Rochefourchat, Romeyer, Saint-Andéol, Saint-Benoît-en-Diois, Sainte-Croix, Saint-Julien-en-Quint, Saint-Nazaire-le-Désert, Saint-Roman, Saint-Sauveur-en-Diois, Vachères-en-Quint, Vercheny, Véronne. Šajās pašvaldībās cilmes vietas nosaukumu var attiecināt tikai uz tām plantācijām, kuras neatrodas zemāk par 600 metriem virs jūras līmeņa.

5. Saikne ar ģeogrāfisko apgabalu

5.1. Ģeogrāfiskā apgabala specifika

Ģeogrāfisko apgabalu raksturo šādi faktori:

Dabas faktori īstā lavanda (nosaukums, kas izmantots, lai apzīmētu Lavandula angustifolia sugu), labi aug augsnē, kuras augsnes zinātnē tiek apzīmētas ar terminu “kaļķakmeņu cilmieža pelēkzeme ar kaļķainu humusu”. Šīs augsnes veidojušās uz juras perioda kaļķakmeņu cilmieža ar krīta slāņkopām. Turklāt lavandai vajadzīgas vēsākas, tātad augstākas teritorijas, tāpēc tā sastopama kalnainākos apgabalos, sākot ar 600 vai 800 metru augstumu virs jūras līmeņa. Šādi definēts apgabals atbilst dabas teritorijai, kur aug īstā lavanda. Ārpus šā apgabala Lavandula angustifolia strauji iznīkst.

Cilvēkfaktori lavandas ievākšana Francijas dienvidos jo īpaši attīstījās 19. gs. otrajā pusē; šajā periodā no nabadzīgajiem laukiem aizplūda ļoti daudz cilvēku. Zeme, kas gadsimtiem ilgi bija atmežota un kultivēta, tika pamesta novārtā. Tā ātri erodējas un bieži vien paliek tikai kailas klintis. Tikai izturīgi un pieticīgi augi var tur attīstīties; tas notiek ar lavandu un platlapu lavandu (Lavandula latifolia), kuri drīz vien sedz pamestos uzkalnus.

Tajā pašā periodā plaši pieaug smaržu un kosmētikas līdzekļu patēriņš. Pateicoties vietējo resursu pamatproduktu bagātībai un no paaudzes paaudzē gūtajām prasmēm, tieši parfimērijas rūpniecība sāka attīstīties līdz pat mūsdienām un padarīja Grasu (Grasse) par starptautiski atzītu smaržu galvaspilsētu.

Mājsaimniecības Grasā pārcēlās uz iekšzemi un ziedu ievākšanas teritorijās pašas ierīkoja savas destilācijas iekārtas, kas darbojās visu vasaru; citas ģimenes vienojās ar vietējiem destilētājiem, kuri savāca viņām ēteriskās eļļas. Tādējādi tika nodrošināts lavandas ēterisko eļļu tirgus, kas arī veicināja ātru tās ievākšanas palielināšanos Augšprovansas kalnainajos reģionos, kuros līdz tam nodarbojās ar sīklopu un pārtikai domātu kultūru audzēšanu.

5.2. Produkta specifika

Produkta tipiskums

Īsto lavandu iegūst no vietējas izcelsmes stādiem, kas pavairoti ar sēklām, vai populācijās audzētiem jauniem pašizsējas augiem. Šo augu varietāšu dažādība piešķir īstās lavandas ēteriskajai eļļai tādas īpašības un kvalitāti, kuras to padara izteikti atšķirīgu no citām ēteriskajām eļļām. Ķīmiskie parametri, kuri vislabāk raksturo “Huile essentielle de lavande de Haute-Provence”/“Essence de lavande de Haute-Provence”, un kurus mēra, izmantojot hromatogrāfisko smaiļu laukumus, ir linalools, lavandulols, lavandilacetāts (aromātisko sastāvdaļu vērtības noteiktas 3.2. punktā). Īstās lavandas aromāta izteiksmīgums atšķiras no citu lavandu aromāta izteiksmības (lavandīns un platlapu lavanda) ar savu buķeti, smalkumu un noturību.

Reputācija

Grasas pilsētas reputācija smaržu jomā pamatā ir lavandas ēteriskās eļļas ražošana reģionā. Lavandīna audzēšanas uzsākšana, no kura var iegūt lielāku ražu, bet no kura iegūtā ēteriskā eļļa nav tik izsmalcināta, rosināja ražotājus ieviest tādas ēteriskās eļļas ražošanu, kas iegūta tikai no īstās lavandas destilēšanas, lai smaržu ražotājiem piegādātu tādu ēterisko eļļu, kas veidotu viņu reputāciju.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

Lavandu jutība pret dabas vidi ļoti ietekmē ķīmisko sastāvu un tādējādi to ēterisko eļļu smaržu, ko iegūst no šiem augiem. Tas jo īpaši attiecināms uz īsto populācijā augušu īsto lavandu (vietējas izcelsmes augi, kuri pavairoti tikai ar sēklām, izslēdzot jebkādu pavairošanu klonējot vai veģetatīvi), katrs tās stāds ir ģenētiski individuāls, šai ēteriskajai eļļai tās ķīmiskā sastāva dēļ ir īpaši bagātīgs un niansēts aromāts.

Lavandas, kuras audzētas kalnainākos zemes gabalos, sākot no 600 vai 800 metru augstuma virs jūras līmeņa, tikai iegūst no zemākām temperatūrām, kas garantē ēteriskās eļļas aromātu izsmalcinātību.

Šo kalnaino apgabalu nabadzīgā augsne un ierobežotie ūdens resursi mazina auga veģetatīvās izpausmes un auga vielumaiņa vairāk noris aromātisko sastāvdaļu sintēzei vēlamā virzienā.

Pēc nogriešanas ziedi jākaltē, lai tie, ja nepieciešams, zaudētu ūdens pārpalikumu, kas būtu ļoti kaitīgs destilēšanas procesā. Destilācija notiek, izmantojot ūdens tvaikus, kas ir vienīgais paņēmiens, kurš ļauj saglabāt zieda aromātiskās daļas. Ūdens tvaiks iziet cauri augu masai un aizrauj līdzi ēteriskās eļļas, pēc tam šo tvaiku atdzesē un tas atgriežas šķidrā agregātstāvoklī. Lai saglabātu aromātu koncentrāciju un īpašības, ēteriskās eļļas maksimālais iznākums no plantācijas hektāra ir ierobežots.

Īstās lavandas audzētājs ir ļoti pieķēries savam produktam.

Atsauce uz specifikācijas publikāciju

(Regulas (EK) Nr. 510/2006 5. panta 7. punkts) (3)

https://www.inao.gouv.fr/fichier/CDCHuileEssentielleLavandeHauteProvence.pdf

(1) Aizstāta ar Regulu (ES) Nr. 1151/2012.

(2) Skat. 1. atsauci.

(3) Skat. 1. atsauci.